ORDE do 15 de marzo de 2002 pola que se dictan normas para garanti-los servicios esenciais durante a folga convocada polo persoal da Compañía da Radio Televisión de Galicia e das súas sociedades para o día 19 de marzo de 2002.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 18/03/2002

De acordo co disposto no artigo 1 do Decreto 155/1988, do 9 de xuño, o exercicio do dereito de folga do persoal que exerce a súa actividade en entidades públicas encargadas da prestación de calquera tipo de servicio público enténdese condicionado a que se manteñan os servicios esenciais definidos no artigo 2 do mesmo decreto.
O artigo 3 do devandito decreto faculta o conselleiro competente por razón do servicio esencial afectado para que, mediante orde e ante cada situación de folga, determine o mínimo de actividade necesaria para asegura-lo mantemento de tal servicio, así como para fixa-lo persoal preciso para a súa prestación, oído o comité de folga.
O comité interempresas da Compañía da Radio Televisión de Galicia e as súas sociedades (RTG e TVG) en escrito do 7 de febreiro de 2002, comunica a convocatoria de folga xeral que afectará a todo o persoal que presta os seus servicios para a empresa CRTVG e as súas sociedades durante a xornada do día 19 de marzo de 2002, comezando ás 0 horas e rematando ás 24 horas.
Na necesaria conciliación entre o dereito constitucional de folga e o mantemento dos servicios esenciais, a Administración autonómica, de acordo coa normativa vixente, optou pola fixación duns mínimos indispensables para o funcionamento dos ditos servicios esenciais, que se concretan nos recollidos no anexo que acompaña a presente orde e polas razóns que, de seguido, se indican:
a) Compañía.
Servicio de Informática. Garante o mantemento e maila emerxencia de toda a rede informática que atende os servicios informativos e xerais.
b) TVG, S.A.
Producción. Garante os equipos mínimos indispensables para a producción dos programas informativos.
Continuidade-control central. Constitúe o equipo mínimo necesario para garanti-la continuidade na emisión e a realización dos programas informativos.
Informativos. Inclúese o persoal mínimo necesario para os programas informativos.
Servicios xerais. Os ordenanzas considéranse imprescindibles para atende-la mínima relación da sociedade co exterior.
c) RTG, S.A.
Programación-emisións. Garante a emisión dos programas de continuidade e os informativos, así como as gravacións e rexistros de emerxencia.
Servicio técnico. Garante os servicios mínimos do persoal de mantemento e as posibles emerxencias das instalacións e dos servicios técnicos.
En consecuencia, de acordo co establecido no artigo 34 da Lei 1/1983, do 22 de febreiro, reguladora da Xunta e do seu presidente, por proposta do director da Compañía da Radio Televisión de Galicia e oído o comité de folga,
DISPOÑO:
Artigo 1º
O mínimo de actividade e o persoal preciso para asegura-lo mantemento dos servicios esenciais durante a folga convocada con carácter xeral durante a xornada do 19 de marzo de 2002, que comezará ás 0 horas e rematará ás 24 horas, no ámbito da actividade do persoal da CRTVG e das súas sociedades, TVG, S.A. e RTG, S.A., será o establecido no anexo que acompaña a seguinte orde.
Artigo 2º
O persoal que debe presta-los servicios relacionados no artigo anterior será destinado polo director da CRTG.
Artigo 3º
O incumprimento da obriga de atende-los servicios mínimos fixados nesta orde será sancionado de conformidade coa lexislación vixente aplicable ó persoal laboral.
Artigo 4º
O disposto na presente orde non suporá ningunha limitación dos dereitos que a normativa reguladora da folga recoñece ó persoal na dita situación.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 15 de marzo de 2002.
Jesús Pérez Varela
Conselleiro de Cultura, Comunicación Social
e Turismo
ANEXO
Servicios mínimos
Compañía de Radio Televisión de Galicia
Servicio de informática: 1 analista-programador de 10 a 22 horas.
Televisión de Galicia, S.A.
Servicios xerais
-1 oficial técnico electricista de 8 a 15 horas.
-1 oficial técnico electricista de 15 a 22 horas.
-1 oficial técnico electricista de 22 a 24 horas.
-1 ordenanza de 8 a 15 horas.
-1 ordenanza de 15 a 22 horas.
Departamento de informativos
-2 redactores de 8 a 15 horas.
-2 redactores de 11 a 15 e de 17 a 20 horas.
-3 redactores de 15 a 22 horas.
-1 redactor de 15.30 a 22.30 horas.
-1 redactor de 17 a 24 horas.
-1 auxiliar de redacción de 8 a 15 horas.
-1 auxiliar de redación de 9 a 14 e de 16 a 18 horas.
-1 auxiliar de redacción de 11 a 15 e de 17 a 20 horas.
-1 auxiliar de redacción de 14 a 21 horas.
-1 auxiliar de redacción de 15 a 22 horas.
-1 auxiliar de redacción de 17 a 24 horas.
-5 reporteiros gráficos de 8 a 15 horas.
-2 reporteiros gráficos de 15 a 22 horas.
-1 reporteiro gráfico de 17 a 24 horas.
-1 auxiliar de informativos de 9 a 16 horas.
-1 auxiliar de informativos de 16.30 a 23.30 horas.
-1 productor de 8.30 a 15.30 horas.
-1 axudante de producción de 8 a 15 horas.
-1 axudante de producción de 17 a 24 horas.
Departamento de deportes
-1 auxiliar de redacción de 8.30 a 15.30 horas.
-1 auxiliar de redacción de 17 a 24 horas.
Servicio de edición-realización
-1 realizador de 9 a 16 horas.
-1 realizador de 11 a 18 horas.
-1 realizador de 18 a 1 horas.
-1 axudante de realización de 8.30 a 15.30 horas.
-1 axudante de realización de 9 a 16 horas.
-1 axudante de realización de 10 a 17 horas.
-1 axudante de realización de 15.30 a 22.30 horas.
-1 axudante de realización de 18 a 1 horas.
-5 operadores-montadores de vídeo de 8 a 15 horas.
-1 operador-montador de vídeo de 10 a 17 horas.
-1 operador-montador de vídeo de 15 a 22 horas.
-3 operadores-montadores de vídeo de 17 a 24 horas.
-1 operador-montador de vídeo de 18 a 1 horas.
-1 grafista titulador de 9 a 16 horas.
-1 grafista titulador de 17 a 24 horas.
-1 operador de posproducción de 8 a 15 horas.
-1 operador de posproducción de 17.30 a 24.30 horas.
-1 deseñador gráfico de 8 a 15 horas.
-1 deseñador gráfico de 16 a 23 horas.
Continuidade
-1 operador-montador de vídeo de 0 a 7 horas.
-1 operador-montador de vídeo de 0.30 a 7.30 horas.
-1 operador-montador de vídeo de 7 a 14 horas.
-1 operador-montador de vídeo de 7.30 a 14.30 horas.
-1 operador-montador de vídeo de 10 a 17 horas.
-1 operador-montador de vídeo de 14.30 a 21.30 horas.
-1 operador-montador de vídeo de 17 a 24 horas.
-1 operador-montador de vídeo de 17.30 a 24.30 horas.
-1 técnico de control central de 9 a 16 horas.
-1 técnico de control central de 16 a 24 horas.
Departamento de producción
-2 cámaras de 8 a 15 horas.
-1 cámara de 10 a 17 horas.
-2 cámaras de 15 a 22 horas.
-1 cámara de 17 a 24 horas.
-1 técnico de son de 8 a 15 horas.
-1 técnico de son de 10 a 17 horas.
-1 técnico de son de 17 a 24 horas.
-1 maquillador de 8 a 15 horas.
-1 maquillador de 15 a 22 horas.
-1 control de cámara de 8 a 15 horas.
-1 control de cámara de 15 a 24 horas.
-1 iluminador/a de 8 a 15 horas.
-1 iluminador/a de 15 a 24 horas.
-1 técnico electrónico de 0 a 9 horas.
-1 técnico electrónico de 9 a 23 horas.
-1 técnico electrónico de 11 a 24 horas.
-1 almacenista de 8 a 15.30 horas.
-1 almacenista de 15.30 a 23 horas.
Servicio de retransmisións
-1 auxiliar administrativo de 9 a 16 horas.
-1 axudante de producción de 15 a 22 horas.
Servicio de documentación
-2 documentalistas de 8 a 15 horas.
-1 documentalista de 17 a 24 horas.
Radio-Televisión de Galicia
Servicio de deportes
-1 locutor de 8 a 15 horas.
-1 locutor de 15 a 22 horas.
-1 locutor de 17 a 24 horas.
Servicio técnico
-1 técnico electrónico de 0 a 24 horas (localizable).
Servicio de emisións
-1 técnico de control de 8 a 15 horas.
-1 técnico de control de 13 a 20 horas.
-1 técnico de control de 15 a 20 horas.
-1 operador de control de 0 a 7 horas.
-1 operador de control de 6.30 a 13.30 horas.
-2 operadores de control de 17 a 24 horas.
Servicios informativos
-1 redactor de 0 a 1 horas.
-2 redactores de 8 a 15 horas.
-3 redactores de 15 a 22 horas.
-2 redactores de 17 a 24 horas.
-1 auxiliar de redacción de 1 a 8 horas.
-1 auxiliar de redacción de 8 a 15 horas.
-1 auxiliar de programas de 8 a 15 horas.
Servicio de programas
-1 locutor de 0 a 7 horas.
-1 locutor de 8 a 15 horas.
-1 locutor de 19 a 2 horas.